Maw Kathin CDF Pa Raltha Hna Chinram Le Chin Miphun Nan Dawt Ruang Ah Maw Nan Temtuar Nak hi A Fak Tuk E – Onlinenungak\nMaw Kathin CDF Pa Raltha Hna Chinram Le Chin Miphun Nan Dawt Ruang Ah Maw Nan Temtuar Nak hi A Fak Tuk E\nRalkap ralhrang nih Myanmar rampi nawlneih nak an lak ni thok in Myanmar ram chung mino vialte cu hriamnam i lak in mah le miphun le ram in le lo vialte dirkamh dingin ralhrang pawl cu an doh cio hna. Chin mino vialte hna zong an nunnak thap in raltha tein Chinram dirkamh dingin CDF ah an lut cio hna. Chin ramkulh Mindat mipi humhim tu hriamtlai bu le ralhrang ralkap karlak ah kahdoh nak hi a tu le tu a chuak i kaphnih lei a thi mi thawngpang zong kan theih zungzal.\nCDF ralkap hriamtlai pawl hi an mah le an hmunhma le ram zong an theih pinah thinlung thawng taktak in lai meithal tein an dironh ve hna. CDF ralkap pawl nih hin ralkap a tam u cu an thah hna. I kah doh nak ruangah chin ramkulh chung ah eile din harsat nak tampi zong a chuak. Mipi pawl vialte zong nih anmah le an ti khawh nak lam cio in ei le din kha an kuat cio hna.\nCDF ralkap pawl an dirhmun zong in an eidin kha ramtang ah harsa ngai in an i phurh ve. Motor Cycle in ramlak ah thadi zangba in an i phurh. Lam chuk cho ah thlanti he an eidin ding cu an i phurh. Cycle in an kal nak hmunhma pawl zong hi ralhrang pawl tih cu chim loin anmah nunnak ding tiang zongah tih a nung tuk mi a si caah mipi vialte zong nih CDF hriamtlai bu pawl an him nak ding caah biatak tein thlacam piak ko hna u sih.